Néhány hónapon belül elindul a Google online tárhelyszolgáltatása? - HWSW
Ady Krisztián, 2007. november 28. 12:37
A Google szolgáltatásába feltöltött zenéket, képeket, videókat, egyéb állományokat bárhonnan elérhetjük majd, ahol internetre kapcsolódunk, de akár mobil eszközökön, mobiltelefonon keresztül is letölthetjük, megtekinthetjük majd őket. Az állományokat Google előfizetésünk jelszava védi majd az illetéktelenektől, de akár meg is oszthatjuk majd őket ismerőseinkkel. A bennfentes szerint az egyetemes online tárhelyet nyújtó szolgáltatás néhány hónapon belül piacra léphet.
A Google szóvivője természetesen nem kommentálta az amerikai lap értesüléseit, azt azonban közölte, hogy általában véve az online tárhely fontos komponens lehet olyan webes szolgáltatások kialakításában, melyeket átlagos, vagy üzleti ügyfelek is hasznosnak találnának.
A kaliforniai keresőóriás némi online tárhelyet ingyen is biztosíthatna az ügyfeleinek -- a GMail már 5 gigabájtnyi kapacitás felett jár --, de a GMail és Picasa képmegosztó szolgáltatásokhoz már most is vásárolhatunk kiegészítő, egységesített tárhelyet adott mennyiségű dollárért. Egyes hírek szerint ezen az összesített tárhelyen osztozhat hamarosan a Google Docs is.
A Google-t kivételesen már jónéhány cég megelőzte, többek között a Yahoo! Briefcase szolgáltatása is hasonló szolgáltatás nyújt, és a bétás Windows Live Skydrive által kínált 500 megabájtnyi tárterületre is bármikor feltölthetünk bármit, illetve azon keresztül megoszthatunk bármilyen állományt. Ezek használata azonban egyelőre bonyolultabb, a keresőóriás megoldása valószínűleg egyszerű és világos lesz, ahogyan azt már megszokhattuk.
Vége az olcsó korlátlan adatnak a Telenornál109
Snapdragonra építő windowsos hibridet mutatott a Samsung27
Jelentős megújuláson ment át a Spotify Premium10